ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী কেরলে ভারী বৃষ্টিপাত ও ভূমিধ্বসের পর রাজ্যের মুখ্যমন্ত্রীর সঙ্গে কথা বলেছেন
কেরলে ভারী বৃষ্টি ও ভূমিধ্বসের কারণে প্রধানমন্ত্রী নিহতদের পরিবারের প্রতি সমবেদনা জানিয়েছেন
নয়াদিল্লি, ১৭ অক্টোবর, ২০২১
প্রধানমন্ত্রী শ্রী নরেন্দ্র মোদী কেরলের মুখ্যমন্ত্রী শ্রী পিনারাই বিজয়নের সঙ্গে রাজ্যে ভারী বৃষ্টি ও ভূমিধ্বসের ফলে উদ্ভূত পরিস্থিতি নিয়ে আলোচনা করেছেন। এই বিপর্যয়ে প্রাণহানির ঘটনায় প্রধানমন্ত্রী শোক প্রকাশ করেছেন।
একগুচ্ছ ট্যুইট বার্তায় প্রধানমন্ত্রী বলেছেন, “কেরলের মুখ্যমন্ত্রী শ্রী @vijayanpinarayi – এর সঙ্গে রাজ্যে ভারী বৃষ্টি ও ভূমিধ্বসের ফলে উদ্ভূত পরিস্থিতি নিয়ে আলোচনা হয়েছে। আহত ও ক্ষতিগ্রস্তদের সাহায্যের জন্য কর্তৃপক্ষ তৃণমূল স্তরে কাজ করছে। আমি প্রত্যেকের সুরক্ষা ও কল্যাণ কামনা করি।
কেরলে প্রবল বৃষ্টি ও ভূমিধ্বসের কারণে কয়েকজনের প্রাণহানির ঘটনাটি দুঃখজনক। শোক-সন্তপ্ত পরিবারগুলির প্রতি সমবেদনা জানাই”।
CG/CB/SB
(
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীর সঙ্গে বৃটিশ প্রধানমন্ত্রী বরিস জনসনের টেলিফোন কথা
নয়াদিল্লী, ২২ মার্চ, ২০২২
প্রধানমন্ত্রী শ্রী নরেন্দ্র মোদী আজ বৃটিশ প্রধানমন্ত্রী মিঃ বরিস জনসনের সঙ্গে টেলিফোনে কথা বলেছেন।
উভয় নেতা ইউক্রেন পরিস্থিতির বিষয়ে বিস্তারিত আলোচনা করেছেন। প্রধানমন্ত্রী এই প্রসঙ্গে আবারও ভারতের অবস্থানের কথা জানান। তিনি সংঘর্ষ বন্ধ করে কূটনৈতিক পথে আলাপ-আলোচনার মধ্য দিয়ে সমস্যার সমাধানের ওপর গুরুত্ব দেন। শ্রী মোদী বলেন, ভারত বিশ্বাস করে সমসাময়িক বিশ্ব পরিস্থিতি অনুযায়ী আন্তর্জাতিক আইন, ভৌগলিক অখন্ডতা এবং প্রতিটি রাষ্ট্রের সার্বভৌমত্বকে সম্মান জানাতে হবে।
উভয় নেতা ব্যবসা-বাণিজ্য, প্রযুক্তি, বিনিয়োগ, প্রতিরক্ষা ও নিরাপত্তা এবং দু-দেশের মানুষের মধ্যে যোগাযোগ গড়ে তোলা সহ দ্বিপাক্ষিক বিভিন্ন বিষয়ে সহযোগিতা বৃদ্ধির সিদ্ধান্তে সহমত হয়েছেন। তাঁরা পারস্পরিক স্বার্থ সংশ্লিষ্ট বিভিন্ন বিষয় নিয়েও মতবিনিময় করেছেন। দ্বিপাক্ষিক মুক্ত বাণিজ্য চুক্তির বিষয়ে যে আলাপ-আলোচনা চলেছে শ্রী মোদী তাতে সন্তোষ প্রকাশ করেছেন। গত বছর দুই নেতার মধ্যে অনুষ্ঠিত ভার্চুয়াল শীর্ষ সম্মেলনে ‘ভারত-ইউকে রোড ম্যাপ ২০৩০’-এর প্রস্তাব গৃহীত হয়। এই পরিকল্পনার বাস্তবায়নের কাজ সঠিকভাবে এগোনোয় শ্রী মোদী তার প্রশংসা করেন।
প্রধানমন্ত্রী বলেন বৃটিশ প্রধানমন্ত্রীকে ভারতে স্বাগত জানাতে তিনি অপেক্ষা করছেন। তাঁর সুবিধামতো সময়ে মিঃ জনসনকে ভারতে আসার জন্য শ্রী মোদী আবারো আমন্ত্রণ জানান।
CG/CB/NS
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং-এর নেতৃত্বে প্রতিরক্ষা অধিগ্রহণ পরিষদ ২২৯০ কোটি টাকার অস্ত্র ও যন্ত্রপাতি কেনার প্রস্তাব অনুমোদন করেছে
নতুনদিল্লি, ২৮শে সেপ্টেম্বর, ২০২০
প্রতিরক্ষা মন্ত্রী শ্রী রাজনাথ সিং-এর নেতৃত্বে প্রতিরক্ষা অধিগ্রহণ পরিষদ ২২৯০ কোটি টাকার অস্ত্র ও যন্ত্রপাতি কেনার প্রস্তাব অনুমোদন করেছে। এই সব সামগ্রী দেশীয় ও বিদেশী সংস্থা থেকে সংগ্রহ করা হবে।
পরিষদ , উচ্চ ফ্রিকোয়েন্সির স্থির ট্রান্স রিসিভার সেট এবং স্মার্ট এয়ার ফিল্ড প্রতিরোধী অস্ত্র ব্যবস্থা দেশীয় সংস্থা থেকে কিনবে। সেনা বাহিনী ও বায়ুসেনা উচ্চ ফ্রিকোয়েন্সির স্থির ট্রান্স রিসিভার সেটের সাহায্যে যুদ্ধ ক্ষেত্রে নিরবিচ্ছিন্ন তথ্যের আদান প্রদান করতে পারবে। এই সেট গুলি কিনতে প্রায় ৫৪০কোটি টাকা বরাদ্দ করা হয়েছে। স্মার্ট এয়ার ফিল্ড প্রতিরোধী অস্ত্র ব্যবস্থার সাহায্যে নৌ বাহিনী এবং বিমান বাহিনী ক্ষমতা বাড়বে। এর জন্য ৯৭০ কোটি টাকা বরাদ্দ করা হয়েছে।
এছাড়াও পরিষদ সেনাবাহিনীর অগ্রবর্তী বাহিনীর জন্য সিগ সাউয়ের অ্যাসল্ট রাইফেল কেনার প্রস্তাবে অনুমোদন দিয়েছে। এর জন্য ৭৮০ কোটি টাকা বরাদ্দ করা হয়েছে।
CG/CB
(Visitor Counter : 164
প্রধানমন্ত্রীরদপ্তর
ভ্লাদিভস্তকে ষষ্ঠ পূর্বাঞ্চলীয় অর্থনৈতিক ফোরাম ২০২১-এ ভার্চুয়াল পদ্ধতিতে প্রধানমন্ত্রীর ভাষণ
নতুন দিল্লি, ৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ ভ্লাদিভস্তকে আয়োজিত ষষ্ঠ পূর্বাঞ্চলীয় অর্থনৈতিক ফোরামের পূর্ণাঙ্গ অধিবেশনে ভিডিও কনফারেন্সের মাধ্যমে ভাষণ দিয়েছেন। উল্লেখ করা যেতে পারে, ২০১৯-এ পঞ্চম পূর্বাঞ্চলীয় অর্থনৈতিক ফোরামের বৈঠকে প্রথম ভারতীয় প্রধানমন্ত্রী হিসেবে শ্রী মোদী প্রধান অতিথি হিসেবে যোগ দেন।
রাশিয়ার সুদূর পূর্ব প্রান্তের উন্নয়নে রাষ্ট্রপতি পুতিনের দূরদৃষ্টির প্রশংসা করে প্রধানমন্ত্রী শ্রী মোদী 'পূবে তাকাও নীতি'র অঙ্গ হিসেবে রাশিয়ার এই অঞ্চলের উন্নয়নে এক বিশ্বস্ত সঙ্গী হিসেবে কাজ করার ব্যাপারে ভারতের অঙ্গিকারের কথা পুনরায় উল্লেখ করেন। রাশিয়ার সুদূর পূর্ব প্রান্তের উন্নয়নে ভারত ও রাশিয়া একে অপরের পরিপূরক বলে শ্রী মোদী অভিমত প্রকাশ করেন।
'বিশেষ ও কৌশলগত অংশীদারিত্বের' সঙ্গে সঙ্গতি রেখে দুই পক্ষের মধ্যে আরও বেশি অর্থনৈতিক ও বাণিজ্যিক যোগাযোগ গড়ে তোলার ওপর প্রধানমন্ত্রী জোর দেন। তিনি সহযোগিতার গুরুত্বপূর্ণ অঙ্গ হিসেবে স্বাস্থ্য ও ওষুধ ক্ষেত্রের কথা বিশেষ ভাবে উল্লেখ করেন। মহামারীর সময় এই দুটি ক্ষেত্র অত্যন্ত কার্যকর প্রমাণিত হয়েছে বলেও শ্রী মোদী অভিমত প্রকাশ করেন। হীরে, কোকিং কয়লা, ইস্পাত, কাঠ সহ আর্থিক সহযোগিতার অন্যান্য দিকগুলির কথাও প্রধানমন্ত্রী উল্লেখ করেন।
২০১৯-এ আয়োজিত পূর্বাঞ্চলীয় অর্থনৈতিক ফোরামে ভারতের বিভিন্ন রাজ্যের মুখ্যমন্ত্রীদের সফরের কথা স্মরণ করে প্রধানমন্ত্রী রাশিয়ার সুদূর পূর্ব প্রান্তের ১১টি অঞ্চলের গভর্নরদের ভারত সফরের আমন্ত্রণ জানান।
কোভিড-১৯ মহামারীজনিত চ্যালেঞ্জ সত্বেও কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী হারদীপ সিং পুরির নেতৃত্বে একটি ভারতীয় প্রতিনিধি দল পূর্বাঞ্চলীয় অর্থনৈতিক ফোরামের কাঠামোর মধ্যে ভারত-রাশিয়া বাণিজ্য আলোচনাসভায় যোগ দিচ্ছে। এই প্রতিনিধি দলে অগ্রণী ভারতীয় তেল ও গ্যাস সংস্থার আধিকারিকরাও রয়েছেন। এদিকে, পূর্বাঞ্চলীয় অর্থনৈতিক ফোরামের এক পার্শ্ব অনুষ্ঠানে বৃহস্পতিবার গুজরাটের মুখ্যমন্ত্রী এবং রাশিয়ার সাকা-ইয়াকুটিয়া প্রোভিন্সের গভর্নরের মধ্যে অনলাইনে বৈঠক হয়। অগ্রণী ভারতীয় সংস্থাগুলির ৫০ জনের বেশি প্রতিনিধি পূর্বাঞ্চলীয় অর্থনৈতিক ফোরামের কর্মসূচিতে অনলাইনে যোগ দেবেন।
CG/BD/AS/
(
প্রধানমন্ত্রীরদপ্তর
প্রধানমন্ত্রী এবং আবুধাবি যুবরাজের মধ্যে টেলিফোনে বার্তালাপ
নয়াদিল্লি, ২৫ মে, ২০২০
প্রধানমন্ত্রী শ্রী নরেন্দ্র মোদী আজ টেলিফোনে আবুধাবির যুবরাজ শেখ মহম্মদ বিন জায়েদ আল নাহায়ানের সঙ্গে আলাপচারিতায় ঈদ-উল-ফিতর উপলক্ষে সংযুক্ত আরব আমিরশাহীর সরকার এবং সেদেশের জনগণকে শুভেচ্ছা জানিয়েছেন।
কোভিড-১৯ মহামারীর পরিস্থিতি চলাকালীন দুই দেশের মধ্যে কার্যকরি সহযোগিতা নিয়ে উভয় নেতাই সন্তোষ ব্যক্ত করেন। সংযুক্ত আরব আমিরশাহীতে ভারতীয় নাগরিকদের সহায়তার জন্য প্রধানমন্ত্রী শ্রী মোদী যুবরাজকে ধন্যবাদ জানিয়েছেন।
প্রধানমন্ত্রী যুবরাজ, রাজ পরিবারের সদস্য এবং সংযুক্ত আরব আমিরশাহীর জনগণের সুস্বাস্থ্যের জন্য মঙ্গল কামনা করেছেন।
(CG/SS/SKD
প্রধানমন্ত্রীরদপ্তর
মহেশ নবমী উপলক্ষ্যে প্রধানমন্ত্রীর শুভেচ্ছা
নতুনদিল্লি, ৩১ মে, ২০২০
প্রধানমন্ত্রী শ্রী নরেন্দ্র মোদী মহেশ নবমী উপলক্ষ্যে জনগণকে শুভেচ্ছা জানিয়েছেন।
তাঁর শুভেচ্ছা বার্তায় প্রধানমন্ত্রী বলেন, “মহেশ নবমীর এই পবিত্র তিথিতে আমি আপনাদের সকলকে শুভেচ্ছা জানাচ্ছি। এই উৎসব আমাকে জনকল্যানে নিয়োজিত থাকতে প্রেরণা দেয়। দেবাদিদেব মহাদেব ও মাতা পার্বতীর কাছে আমার প্রার্থনা, সমস্ত দেশবাসীর প্রতি তাঁদের কৃপা বর্ষিত হোক।“
(CG/CB
কেন্দ্রীয়মন্ত্রিসভা
ওড়িশার চাঁদিখোল এবং কর্ণাটকের পাড়ুরে অতিরিক্ত ৬.৫ মিলিয়ন মেট্রিক টনের পেট্রোলিয়াম মজুত ভাণ্ডার গড়ে তোলা হবে
নয়াদিল্লি, ২৭ জুন, ২০১৮
ওড়িশার চাঁদিখোল এবং কর্ণাটকের পাড়ুরে অতিরিক্ত ৬.৫ মিলিয়ন মেট্রিক টন পেট্রোলিয়ামের মজুত ভাণ্ডার গড়ে তোলার প্রস্তাবে আজ সম্মতি জানাল কেন্দ্রীয় মন্ত্রিসভা। এর মধ্যে ডেডিকেটেড এসপিএম  নির্মাণের বিষয়টিও অন্তর্ভুক্ত। চাঁদিখোল এবং পাড়ুরের মজুত ভাণ্ডার দুটি যথাক্রমে ৪ এবং ২.৫ মিলিয়ন মেট্রিক টন পেট্রোলিয়াম মজুতের উপযোগী করে নির্মাণ করা হবে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ আলোচনার পর এই গুরুত্বপূর্ণ সিদ্ধান্তটি গ্রহণ করা হয়। উল্লেখ্য, ২০১৭-১৮ অর্থ বছরের বাজেট ঘোষণায় সরকার অতিরিক্ত দুটি মজুত ভাণ্ডার গড়ে তোলার কথা ঘোষণা করেছিল।
চাঁদিখোল ও পাড়ুরে মজুত ভাণ্ডার নির্মাণ প্রকল্পে প্রত্যক্ষ ও পরোক্ষভাবে বিশেষ কর্মসংস্থানের সুযোগ সৃষ্টি হবে বলে আশা করা হচ্ছে। এর ফলে উপকৃত হবেন ওড়িশা ও কর্ণাটকের সংশ্লিষ্ট অঞ্চলের অধিবাসীরা।
SSS/SKD/SB…
(Visitor Counter : 100
সড়কপরিবহণওমহাসড়কমন্ত্রক
ভারতমালা প্রকল্প
নয়াদিল্লি, ২৪ জুন ২০১৯
ভারতমালা পরিযোজনার প্রথম পর্যায়ের রূপায়ণের জন্য আনুমানিক ৫ লক্ষ ৩৫ হাজার কোটি টাকা খরচ ধরা হয়েছে। এই প্রকল্পের প্রথম পর্যায়ের আওতায় মোট ২৪ হাজার ৮০০ কিলোমিটার দীর্ঘ জাতীয় মহাসড়কের পরিকল্পনা রয়েছে। এছাড়াও, জাতীয় মহাসড়ক উন্নয়ন কর্মসূচির আওতায় ১০ হাজার কিলোমিটার অতিরিক্ত সড়ক নির্মাণের লক্ষ্যমাত্রা স্থির হয়েছে। এই কর্মসূচির আওতায় সড়ক পরিবহণ ও মহাসড়ক মন্ত্রক প্রায় ৯ হাজার কিলোমিটার দীর্ঘ অংশকে অর্থনৈতিক করিডর হিসাবে, প্রায় ৬ হাজার কিলোমিটার দীর্ঘ অংশকে আন্তঃসংযুক্ত করিডর হিসাবে, প্রায় ৫ কিলোমিটার দীর্ঘ অংশকে ন্যাশনাল করিডর এফিসিয়েন্সি সড়ক হিসাবে, ২ হাজার কিলোমিটার দীর্ঘ অংশকে সীমান্ত ও আন্তর্জাতিক যোগাযোগ রক্ষাকারী সড়ক হিসাবে এবং ৮০০ কিলোমিটার দীর্ঘ অংশকে এক্সপ্রেসওয়ে হিসাবে গড়ে তোলার জন্য চিহ্নিত করেছে।
রাজ্যসভায় আজ এক প্রশ্নের লিখিত জবাবে এই তথ্য দেন সড়ক পরিবহণ ও জাতীয় মহাসড়ক মন্ত্রী শ্রী নীতিন জয়রাম গড়করি। তিনি আরও জানান, ভারতমালা পরিযোজনার প্রথম পর্যায়ের অংশ হিসাবে সীমান্ত সড়ক ও আন্তর্জাতিক যোগাযোগ রক্ষাকারী সড়ক ব্যবস্থার আওতায় ২০১৯ – এর মার্চ পর্যন্ত প্রায় ১ হাজার ৪২ কিলোমিটার দীর্ঘ ৭টি সড়ক প্রকল্পের বরাত দেওয়া হয়েছে। এই প্রকল্প রূপায়ণের খরচ ধরা হয়েছে প্রায় ৪ হাজার ৯১৬ কোটি টাকা। এছাড়াও, উপকূলীয় সড়ক ও বন্দর যোগাযোগকারী সড়ক কর্মসূচির আওতায় ১৬৩ কিলোমিটার দীর্ঘ পাঁচটি সড়ক প্রকল্প বরাত দানের কাজ সম্পূর্ণ হয়েছে। এর জন্য খরচ ধরা হয়েছে প্রায় ২ হাজার ৪৬৯ কোটি টাকা। প্রতিটি প্রকল্পের কাজ সময়সীমা মেনে শেষ করতে নজরদারি চালানোর জন্য বৈদ্যুতিন যন্ত্রের সাহায্য নেওয়া হচ্ছে।
CG/BD/SB
(Visitor Counter : 264
কেন্দ্রীয়মন্ত্রিসভা
কেন্দ্রীয় মন্ত্রিসভা আয়কর দপ্তরের সুসংবদ্ধ ই-ফাইলিং ও কেন্দ্রীয় প্রসেসিং সেন্টার ২.০ প্রকল্প খাতে ব্যয় অনুমোদন করল
নয়াদিল্লি, ১৬ জানুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে আয়কর দপ্তরের সুসংবদ্ধ ই-ফাইলিং এবং কেন্দ্রীয় প্রসেসিং সেন্টার ২.০ প্রকল্প রূপায়ণের জন্য ৪ হাজার ২৪১ কোটি ৯৭ লক্ষ টাকা ব্যয়ের প্রস্তাব অনুমোদন করেছে। এছাড়াও, মন্ত্রিসভা ২০১৮-১৯ অর্থবর্ষ পর্যন্ত বর্তমান কেন্দ্রীয় প্রসেসিং সেন্টার – ইনকাম ট্যাক্স রিটার্ন  ১.০ প্রকল্প খাতে ১ হাজার ৪৮২ কোটি ৪৪ লক্ষ টাকা খরচের বিষয়েও সম্মতি দিয়েছে।
এই প্রকল্পের উদ্দেশ্যগুলির মধ্যে রয়েছে – করদাতাদের স্বার্থে আরও দ্রুত ও নিখুঁত হিসাব-নিকাশ প্রদান করা; প্রথম প্রয়াসেই সঠিক পদক্ষেপ গ্রহণ; ব্যবহারকারীদের সব পর্যায়ে আরও বেশি সন্তুষ্টি প্রদান; নিরবচ্ছিন্ন সহযোগিতার মাধ্যমে করদাতাদের সচেতনতা বৃদ্ধি করা; স্বেচ্ছায় কর প্রদানের প্রবণতা বাড়ানো এবং বকেয়া দাবি-দাওয়ার যথাযথ নিষ্পত্তি।
মন্ত্রিসভার এই সিদ্ধান্তের ফলে আয়কর দপ্তরের পাশাপাশি, করদাতারাও আয়কর রিটার্ন দাখিলের ক্ষেত্রে লাভবান হবেন। নিখুঁত কাজকর্ম সম্পাদনে আরও সুবিধা পাওয়া যাবে এবং সময় সাশ্রয় হবে। সেই সঙ্গে, করদাতাদের বকেয়া দাবি-দাওয়া নিষ্পত্তি আরও দ্রুততর হবে। এছাড়াও, সব শ্রেণীর করদাতাদের দাখিল করা রিটার্নগুলির প্রসেসিং – এর ক্ষেত্রে একই ধরণের সমতা আসবে। করদাতাদের আর্থিক অবস্থা নির্বিশেষে করের হিসাব-নিকাশে আরও স্বচ্ছতা সুনিশ্চিত হবে।
এমনকি, এই প্রকল্পের মাধ্যমে দাখিল রিটার্নগুলির প্রক্রিয়া দ্রুততর হবে এবং করদাতাদের ব্যাঙ্ক অ্যাকাউন্টে ফেরতযোগ্য অর্থ সরাসরি আয়কর বিভাগের মধ্যস্থতা ছাড়াই জমা পড়বে। এমনকি, করদাতারা মোবাইল অ্যাপ, ই-মেল ও এসএমএস মারফৎ কর রিটার্নের অবস্থা সম্পর্কে জানতে পারবেন। মন্ত্রিসভার এই সিদ্ধান্তের ফলে স্বচ্ছতা ও দায়বদ্ধতা সুনিশ্চিত হবে।
CG/BD/SB
(Visitor Counter : 95
প্রধানমন্ত্রীরদপ্তর
লুধিয়ানায় গ্যাসের বিষক্রিয়ায় মৃত্যুর ঘটনায় শোকজ্ঞাপন প্রধানমন্ত্রীর
এককালীন সাহায্য ঘোষণা
নয়াদিল্লি, ১ মে, ২০২৩
প্রধানমন্ত্রী শ্রী নরেন্দ্র মোদী লুধিয়ানায় গ্যাস লিকে মৃত্যুর ঘটনায় শোকপ্রকাশ করেছেন।
মৃত এবং আহতদের জন্য এককালীন আর্থিক সাহায্য ঘোষণা করেছেন প্রধানমন্ত্রী।
প্রধানমন্ত্রীর কার্যালয়ের এক ট্যুইটে বলা হয়েছে:
“লুধিয়ানায় মর্মান্তিক গ্যাস লিকের ঘটনায় শোকপ্রকাশ করে প্রধানমন্ত্রী @narendramodi মৃতদের পরিবার পিছু পিএমএনআরএফ থেকে এককালীন ২ লক্ষ টাকা করে আর্থিক সাহায্য ঘোষণা করেছেন। আহতদের দেওয়া হবে ৫০ হাজার টাকা করে।”
PG/MP/NS
(
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণের ৯২ কোটি ৬৩ লক্ষেরও বেশি ডোজ দেওয়া হয়েছে
গত ২৪ ঘন্টায় ৪৩ লক্ষ ৯হাজারের বেশি টিকার ডোজ দেওয়া হয়েছে
কোভিড মুক্ত হওয়ার হার বর্তমানে ৯৭.৯৫ শতাংশ; ২০২০র মার্চের পর যা সর্বোচ্চ
গত ২৪ ঘণ্টায় নতুন করে সংক্রমিত হয়েছেন ২২ হাজার ৪শো ৩১ জন
ভারতে সক্রিয় সংক্রমিতের সংখ্যা ২ লক্ষ ৪৪ হাজার ১৯৮; মোট সংক্রমিতের 0.৭২ শতাংশ চিকিৎসাধীন
সাপ্তাহিক সংক্রমিতের হার ১.৬৮ শতাংশ, যা গত ১০৪ দিন ধরে ৩ শতাংশের নীচে রয়েছে
নতুনদিল্লি, ৭ইঅক্টোবর, ২০২১
দেশে এ পর্যন্ত ৯২,৬৩,৬৮,৬০৮ টি টিকার ডোজ দেওয়া হয়েছে। গতকাল টিকা দেওয়া হয়েছে ৪৩,০৯,৫২৫জনকে।
স্বাস্থ্যকর্মীদের মধ্যে ১,০৩,৭৪,৪৫৭ জন টিকার প্রথম ডোজ এবং ৮৯,৬৭,৭৮৫ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৫৬,৭৯৭ জন প্রথম ডোজ এবং ১,৫১,৯৮,১০২ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৩৭,৪৬,১২,৫৯২ জন এবং দ্বিতীয় ডোজ পেয়েছেন ৯,৪১,৩১,০৭২ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৬,৩০,০৫,১৬৬ জন। আর দ্বিতীয় ডোজ পেয়েছেন ৮,০৪,০১,০১৬ জন। যাঁদের বয়স ৬০-এর ওপরে তাঁদের মধ্যে ১০,৩২,০০,২৬৮ জন প্রথম ডোজ এবং ৫,৮১,২১, ৩৫৩ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২৪ হাজার ৬০২ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩২ লক্ষ ২৫৮ জন সুস্থ হয়ে উঠেছেন। জাতীয় আরোগ্য লাভের হার ৯৭.৯৫ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২২হাজার ৪শো ৩১ জন। গত ১০২ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ২ লক্ষ ৪৪হাজার ১৯৮ জন চিকিৎসাধীন। দেশে মোট সংক্রমিতের মাত্র ০.৭২ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৪ লক্ষ ৩১ হাজার ৮শো ১৯টি নমুনা পরীক্ষা করা হয়েছে। এ পর্যন্ত দেশে ৫৭ কোটি ৮৬ লক্ষ ৫৭ হাজার ৪৮৪টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.৬৮ শতাংশ এবং দৈনিক সংক্রমণের হার ১.৫৭ শতাংশ। গত ৩৮ দিন ধরে দৈনিক সংক্রমণের হার ৩ শতাংশের কম আর ১২১ দিন ধরে ৫ শতাংশের কম।
CG/CB/NS
(Visitor Counter : 119
প্রধানমন্ত্রীরদপ্তর
প্রধানমন্ত্রী মাধবপুর মেলায় গুজরাট এবং উত্তর-পূর্বাঞ্চলের মধ্যে একাত্মতার কথা উল্লেখ করেছেন
নয়াদিল্লি, ০৫ এপ্রিল, ২০২৩
প্রধানমন্ত্রী শ্রী নরেন্দ্র মোদী মাধবপুর মেলায় গুজরাট এবং উত্তর-পূর্বাঞ্চলের মধ্যে সাংস্কৃতিক একাত্মতার কথা উল্লেখ করেন এবং এ প্রসঙ্গে মাধবপুর মেলার ভূমিকার কথাও বলেন।
আসামের মুখ্যমন্ত্রী শ্রী হিমন্ত বিশ্ব শর্মার মাধবপুর মেলা নিয়ে করা একগুচ্ছ ট্যুইটের জবাবে প্রধানমন্ত্রী তাঁর ট্যুইটে বলেন, “গুজরাট এবং উত্তর-পূর্বাঞ্চলের সাংস্কৃতিক ক্ষেত্রে এক অপূর্ব মেলবন্ধন। ধন্যবাদ মাধবপুর মেলাকে”
PG/PM/SB
(
পর্যটনমন্ত্রক
উত্তর-পূর্বাঞ্চলে বিমান পথে যোগাযোগ ব্যবস্থার উন্নতির জন্য আরসিএস-উড়ান প্রকল্পে ১৮টি রুটে বিমান চলাচল করছে : শ্রী জি কিষাণ রেড্ডি
নয়াদিল্লি, ৮ ডিসেম্বর ২০২২
উত্তর-পূর্বাঞ্চলে অনলাইন প্রক্রিয়ায় আরসিএস-উড়ান প্রকল্পে বিপণন সংক্রান্ত সহযোগিতার জন্য নীতিমালার পরিবর্তন ঘটানো হয়েছে। এর ফলে, এই অঞ্চলে সংশ্লিষ্ট প্রকল্পের আর্থিক সহায়তা বৃদ্ধি করা সম্ভব হবে। উত্তর-পূর্বাঞ্চলের পর্যটন ক্ষেত্রের পরিকাঠামো নির্মাণ এবং উৎসব ও মেলার বিষয়ে প্রচার চালানোর জন্য মন্ত্রক সংশ্লিষ্ট রাজ্যগুলিকে আর্থিক সহায়তা দিয়ে থাকে। ‘গন্তব্য উত্তর-পূর্ব’ কর্মসূচির আওতায় পর্যটকদের এই অঞ্চলে আকৃষ্ট করার জন্য উত্তর-পূর্বাঞ্চলীয় উন্নয়ন মন্ত্রকও বিভিন্ন কর্মসূচিতে সহায়তা করে থাকে।
মন্ত্রকের স্বচ্ছতা অভিযানের আওতায় উত্তর-পূর্বাঞ্চলে ২৭টি প্রকল্প হাতে নেওয়া হয়েছে। আরসিএস-উড়ান-এর মাধ্যমে এই অঞ্চলে আকাশপথে যোগাযোগ ব্যবস্থার উন্নতি ঘটানো হচ্ছে। ইতোমধ্যেই ১৮টি রুটে বিমান চলাচল করছে। রেল লাইনের গেজ পরিবর্তন, ভিস্তা ডোম কোচ সহ সংশ্লিষ্ট অঞ্চলে রেলের পরিকাঠামোর মানোন্নয়নের জন্য রেল মন্ত্রকও নানা উদ্যোগ গ্রহণ করেছে।
উত্তর-পূর্বাঞ্চলের ২২টি পর্যটন কেন্দ্রকে পর্যটকদের কাছে আকর্ষণীয় করে তোলাবার জন্য নানা উদ্যোগ নেওয়া হয়েছে। পর্যটন মন্ত্রক আরও ২৫টি জায়গাকে পর্যটকদের জন্য আকর্ষণীয় করে তোলার উদ্দেশ্যে পরিকল্পনা করেছে। এছাড়াও, ১২টি ভাষায় পর্যটকদের সর্বক্ষণের জন্য সহায়তার উদ্যোগ নেওয়া হয়েছে। কেন্দ্রীয় স্বরাষ্ট্র মন্ত্রকের সঙ্গে যৌথ উদ্যোগে নতুন দিল্লিতে পুলিশের মহানির্দেশকদের জাতীয় সম্মেলনে ‘পর্যটন পুলিশ কর্মসূচি’র বিষয়ে একটি আলোচনাচক্রের আয়োজন করা হয়।
রাজ্যসভায় এক লিখিত প্রশ্নের জবাবে এই তথ্য জানিয়েছেন পর্যটন মন্ত্রী শ্রী জি কিষাণ রেড্ডি।
PG/CB/DM
(Visitor Counter : 48
স্বাস্থ্যওপরিবারকল্যাণমন্ত্রক
ভারতে বর্তমানে সংক্রমিত চিকিৎসাধীনের সংখ্যা ৩২ হাজার ৮১১; মোট সংক্রমিতের ০.০৮ শতাংশ চিকিৎসাধীন
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৮৭৬
ভারতে কোভিড-১৯ টিকাকরণ ১৮০ কোটি ৬০ লক্ষ ছাড়িয়েছে
জাতীয় স্তরে আরোগ্যের হার বর্তমানে ৯৮.৭২ শতাংশ
সাপ্তাহিক-ভিত্তিতে আক্রান্তের হার ০.৪৪ শতাংশ
নয়াদিল্লি, ১৬ মার্চ, ২০২২
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ২ হাজার ৮৭৬ জন। বর্তমানে ৩২ হাজার ৮১১ জন চিকিৎসাধীন। দেশে মোট সংক্রমিতের মাত্র ০.০৮ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় আরোগ্য লাভের হার ৯৮.৭২ শতাংশ। গত ২৪ ঘণ্টায় ৩ হাজার ৮৮৪ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৪ লক্ষ ৫০ হাজার ৫৫ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৭ লক্ষ ৫২ হাজার ৮১৮টি নমুনা পরীক্ষা করা হয়েছে। এ পর্যন্ত দেশে ৭৮ কোটি ৫ লক্ষ ৬ হাজার ৯৭৪টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৪৪ শতাংশ এবং দৈনিক সংক্রমণের হারও ০.৩৮ শতাংশ।
ভারতে এ পর্যন্ত ১,৮০,৬০,৯৩,১০৭টি টিকার ডোজ দেওয়া হয়েছে।
স্বাস্থ্য কর্মীদের মধ্যে ১,০৪,০২,৭৯৪ জন টিকার প্রথম ডোজ, ৯৯,৮৭,২৭৯ জন টিকার দ্বিতীয় ডোজ এবং ৪৩,৩২,০৭১ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১১,৭৯২ জন প্রথম ডোজ, ১,৭৪,৮২,৩৮৬ জন দ্বিতীয় ডোজ এবং ৬৬,০২,১৪৬ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৬০,৪১,২৮২ জন এবং দ্বিতীয় ডোজ পেয়েছেন ৩,৪৭,৪০,০০৪ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৩৫,৬০,১৭৪ জন এবং দ্বিতীয় ডোজ পেয়েছেন ৪৫,৭৪,২৫,০৩০ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৫,৭১,৪০২ জন। আর দ্বিতীয় ডোজ পেয়েছেন ১৮,৩২,৫৪,৩৮৫ জন। যাঁদের বয়স ৬০-এর ওপরে তাঁদের মধ্যে ১২,৬৬,১৬,৩৫২ জন প্রথম ডোজ, ১১,৪১,৩৫,৫৪৫ জন দ্বিতীয় ডোজ এবং ১,০৫,৩০,৪৬৫ জন সতর্কতামূলক ডোজ পেয়েছেন। এ পর্যন্ত দেশে মোট ২,১৪,৬৪,৬৮২টি সতর্কতামূলক ডোজ দেওয়া হয়েছে।
CG/CB/SB
(Visitor Counter : 135
পরিবেশওঅরণ্যমন্ত্রক
পশ্চিমবঙ্গের হুগলি নদীর তটবর্তী অঞ্চল এবং বকখালি ও তাজপুর সমুদ্রসৈকতকে দূষণমুক্ত করে তুলতে বিশেষ উদ্যোগ
নয়াদিল্লি, ১৭ মে, ২০১৮
দেশের বিভিন্ন সমুদ্রসৈকত, নদী তটবর্তী এলাকা এবং হ্রদ ও জলাশয়গুলিকে দূষণমুক্তকরতে এক বিশেষ উদ্যোগ গ্রহণ করেছে কেন্দ্রীয় পরিবেশ, অরণ্য ও জলবায়ু মন্ত্রক। এই লক্ষ্যে ১৯টি টিম গঠন করা হয়েছে। দেশের ন’টি উপকূলবর্তী রাজ্যের ২৪টি সমুদ্রসৈকত এবং ১৯টি রাজ্যের ২৪টি নদী তটবর্তী অঞ্চলকে দূষণমুক্ত করে তোলা হচ্ছে বিশ্ব পরিবেশ দিবস, ২০১৮ উদযাপনের একটি অঙ্গ হিসাবে। এছাড়াও, দিল্লির যমুনা তটবর্তী অঞ্চলকে দূষণমুক্ত করতে এক বিশেষ অভিযান চালানোরও সিদ্ধান্তনেওয়া হয়েছে। দূষণমুক্তির তালিকাভুক্ত প্রতিটি হ্রদ, সৈকত এলাকা এবং নদী তটবর্তী অঞ্চলের জন্য সংস্থান রাখা হয়েছে১০ লক্ষ টাকা। পুরাতাত্ত্বিক দিক থেকে গুরুত্বপূর্ণ এলাকা ও অঞ্চলগুলিতেও এই অভিযান চালানো হবে।এ মাসের ১৫ তারিখে শুরু হওয়া এই অভিযান শেষ হবে আগামী ৫ই জুন।
দূষণমুক্তি কর্মসূচির আওতায় রয়েছে পশ্চিমবঙ্গের হুগলি নদী এবং বকখালি ও তাজপুর – এই দুটি সমুদ্রসৈকত।
প্রসঙ্গত উল্লেখ্য যে কেন্দ্রীয় পরিবেশ, অরণ্য ও জলবায়ু মন্ত্রী ডঃ হর্ষ বর্ধন দেশের স্কুলগুলিকে প্লাস্টিকমুক্ত করতে প্রিন্সিপালদের কাছে ইতিমধ্যেই এক চিঠি পাঠিয়েছেন। কোন স্কুলেই যাতে জমা প্লাস্টিকের আবর্জনা থেকে দূষণ ছড়াতে না পারে, তা নিশ্চিত করতে মন্ত্রকের পক্ষ থেকে বিশেষ উদ্যোগ গ্রহণ করা হয়েছে। বিশ্ব পরিবেশ দিবস উপলক্ষে দেশব্যাপী বিভিন্ন অনুষ্ঠান ও কর্মসূচির মধ্যে রয়েছে – নয়াদিল্লির বিজ্ঞান ভবনে এক বিশেষ অনুষ্ঠান এবং রাজপথে এক বিশেষ প্রদর্শনী। রাজ্য পর্যায়েও ঐদিন বিভিন্ন অনুষ্ঠান ও কর্মসূচির আয়োজন করা হয়েছে।
CG/SKD/DM/…
(Visitor Counter : 92
পেট্রোলিয়ামওপ্রাকৃতিকগ্যাসমন্ত্রক
আন্তর্জাতিক বাজার মূল্যের ওপর ভিত্তি করে রান্নার গ্যাসের মূল্য স্থির হয়
নয়াদিল্লি, ১৩ ফেব্রুয়ারি, ২০২০
এলপিজি-র মূল্য আন্তর্জাতিক বাজার দরের ওপর স্থির হয়। বিগত মাসে আন্তর্জাতিক বাজারে তরলীকৃত পেট্রোলিয়াম গ্যাস বা এলপিজি-র যে মূল্য ছিল, তার ওপর নির্ভর করে গ্যাসের মূল্য স্থির হয়। কেন্দ্রীয় সরকার ‘পহল’ কর্মসূচির আওতায় গ্রাহকদের রান্নার গ্যাসে ভর্তুকি দিয়ে থাকে। তবে, ‘পহল’ কর্মসূচির গ্রাহকদের নগদ সুবিধা হস্তান্তর ব্যবস্থার মাধ্যমে যে ভর্তুকি দেওয়া হয়, তা বাজার নির্ধারিত মূল্য এবং ভর্তুকিযুক্ত মূল্যের থেকে পৃথক। বর্তমানে জাতীয় স্তরে রান্নার গ্যাসের পরিধি ৯৭ শতাংশের বেশি এবং রান্নার গ্যাসের সংযোগ সংখ্যা ২৭ কোটি ৭৬ লক্ষেরও বেশি। গ্যাসের গ্রাহক সংখ্যা ২৬ কোটি ১২ লক্ষ বৃদ্ধি পাওয়ায় ভর্তুকিবাবদ অতিরিক্ত অর্থ সরকার বহন করে।
গত মাসে এলপিজি-র আন্তর্জাতিক মূল্য প্রতি মেট্রিক টনে ৪৪৮ মার্কিন ডলার থেকে বেড়ে হয়েছে ৫৬৭ মার্কিন ডলার। স্বাভাবিকভাবেই ১৪ কিলো ২০০ গ্রাম ওজনের সিলিন্ডারের মূল্যও বেড়েছে ১৪০ টাকা ৫০ পয়সা। অন্যদিকে, দিল্লিতে ভর্তুকিবিহীন এলপিজি সিলিন্ডারের দাম ৭১৪ টাকা থেকে বেড়ে হয়েছে ৮৫৮ টাকা ৫০ পয়সা। একইভাবে, গ্রাহকদের প্রদেয় ভর্তুকির মূল্য সিলিন্ডার প্রতি ১৫৩ টাকা ৮৬ পয়সা থেকে বেড়ে হয়েছে ২৯১ টাকা ৪৮ পয়সা। তাই, আন্তর্জাতিক বাজারে এলপিজি-র মূল্যের ওঠা-নামা গ্রাহকদের কিছুটা সুরক্ষা দিতে সরকার রান্নার গ্যাসের গ্রাহকদের নির্দিষ্ট অঙ্কে ভর্তুকি দিয়ে থাকে।
গৃহস্থালির কাজে ব্যবহৃত ১৪ কেজি ২০০ গ্রাম ওজনের সিলিন্ডারের ক্ষেত্রে সরকার প্রদেয় ভর্তুকির পরিমাণ ১৫৩ টাকা থেকে বেড়ে হয়েছে ২৯১ টাকা ৪৮ পয়সা। ‘প্রধানমন্ত্রী উজ্জ্বলা যোজনা’র সুবিধাভোগীদের ক্ষেত্রে ভর্তুকির পরিমাণ সিলিন্ডার প্রতি ১৭৪ টাকা ৮৬ পয়সা থেকে বেড়ে ৩১২ টাকা ৪৮ পয়সা হয়েছে। এই পরিসংখ্যান থেকে এটা স্পষ্ট হয় যে, ‘প্রধানমন্ত্রী উজ্জ্বলা যোজনা’র সুবিধাভোগীদের জন্য এবং ভর্তুকিযুক্ত সিলিন্ডারের ক্ষেত্রে ভর্তুকি মূল্য বৃদ্ধিবাবদ বেশিরভাগ খরচই সরকার বহন করে।
SSS/BD/DM
(Visitor Counter : 147
তথ্যওসম্প্রচারমন্ত্রক
৫০তম ভারতীয় আন্তর্জাতিক চলচ্চিত্র উৎসবের মুক্তমঞ্চে ‘চলচ্চিত্রের আনন্দ’ শীর্ষক থিমের ওপর প্রদর্শীত ছবির তালিকা প্রকাশ
নয়াদিল্লি, ২২ অক্টোবর, ২০১৯
ভারতীয় আন্তর্জাতিক চলচ্চিত্র উৎসবের ৫০তম বর্ষে মুক্তমঞ্চে প্রদর্শীত ছবির তালিকা প্রকাশ করা হয়েছে। আগামী ২০শে নভেম্বর থেকে ২৮ নভেম্বর পর্যন্ত গোয়ায় ভারতীয় আন্তর্জাতিক চলচ্চিত্রের সুবর্ণ জয়ন্তী উৎসব উদযাপন করা হবে। প্রতি বছর ভারতীয় আন্তর্জাতিক চলচ্চিত্র উৎসব কমিটি  চলচ্চিত্র প্রেমীদের জন্য মুক্তমঞ্চে ছবি দেখানোর ব্যবস্হা করে থাকে।
ভারতীয় আন্তর্জাতিক চলচ্চিত্র উৎসবে ৫০তম বর্ষে মুক্তমঞ্চে প্রদর্শীত ছবির থিম হল- ‘চলচ্চিত্রের আনন্দ’। তাই মুক্তমঞ্চে দর্শকদের যে ছবিগুলি দেখানো হবে সেগুলি হাসির বা হাস্যরসের এবং ভারতীয় প্যানোরামা বিভাগ থেকে বাছা হয়েছে। এবছর ২১ থেকে ২৭ নভেম্বর মুক্তমঞ্চে ছবিগুলি দেখানো হবে পানাজির আলতিনহোর জগার্স পার্কে এবং মিরামার বীচে। জগার্স পার্কে মূলত হাসির ছবিগুলি দেখানো হবে, আর মিরামার বীচে প্রদর্শিত হবে ভারতীয় প্যানোরামা বিভাগের ছবিগুলি। মুক্তমঞ্চে ছবিগুলি সবাই দেখতে পারবেন। এরজন্য আগে থেকে নাম নথিভুক্তকরণের কোন প্রয়োজন নেই। থাকছেনা কোনও প্রবেশমূল্যও।
জগার্স পার্কে যে ছবিগুলি দেখানো হবে সেগুলি হল-
1. চলতি কা নাম গাড়ি 
2. পড়োসন 
3. আন্দাজ আপনা আপনা 
4. হেরাফেরি 
5. চেন্নাই এক্সপ্রেস 
6. বাধাই হো 
7. টোটাল ধামাল 
মিরামার বীচে যে ছবিগুলি দেখানো হবে-
1. নাচোম আইয়া কুমপাসার 
2. সুপার ৩০ 
3. আনন্দি গোপাল 
4. উরি : দ্যা সার্জিক্যাল স্ট্রাইক 
5. হিলারো 
6. গল্লি বয় 
7. এফ-২ ফ্যান অ্যান্ড ফ্রাস্টেশন 
CG/SS/NS
(Visitor Counter : 76
রোদ ত্রান্সপোর্ত অমসুং হাইৱে মন্ত্রালয়
তায়র রোলিংরেজিস্তেন্স, ৱেৎ গ্রিপ অমসুং রোলিং সাউন্দগীদমক নোতিফিকেসন ইশু তৌখ্রে
রোদ ত্রান্সপোর্ত অমসুং হায়ৱেজ মন্ত্রালয়না সেন্ত্রেল মোতোর ভেহিকল রুলস ১৯৮৯গী রুল ৯৫ এমেন্দ তৌরদুনা ২০২২গী জুন ২৮দা নোতিফিকেসন অমা ইশু তৌখ্রে। মসিনা ওতোমোতিব ইন্দস্ত্রী স্তেন্দর্দ ১৪২:২০১৯গী মখাদা সি ১ , সি ২  অমসুং সি ৩  ক্লাসকী মখাদা তারিবা তায়রশিংগীদমক রোলিং রেসিসতেন্স, ৱেৎ গ্রীপ অমসুং রেলিং সাউন্দ ইমিসনগী মথৌতাবশিং ফোংদোক্লি। হায়রিবা তায়রশিং অসিনা এ.আই.এস. অসিদা স্পেসিফাইদ তৌবগুম্না ৱেৎ গ্রীপকী মথৌতাবশিং অমসুং রোলিং রেসিস্তেন্স অমসুং রোলিং সাউন্দ ইমিসনগী স্তেজ ২ লিমিতশিং লৈগনি। রেগুলেসন অসিগা লোয়ননা ভারতনা য়ু.এন.ই.সি.ই.  রেগুলেসনগা এলাইন ওইরগনি।
তায়রগী রোলিং রেসিস্তেন্সনা ফুএল ইফিসেন্সীদা ইম্পেক্ত অমা পীরি; ৱেৎ গ্রীপ পর্ফোমেন্সনা ৱেৎ কন্দিসনগী মখাদা তায়রশিংগী ব্রেকিং পর্ফোমেন্সতা ইনফ্লুএন্স পীরি অমদি ভেহিকুলর সেফতী প্রমোত তৌরি। রোলিং সাউন্দ ইমিসন অসি লেং ওৎলিবা তায়র অমসুং রোদ সর্ফেসকী মরক্তা লৈরিবা কন্তেক্তা থোরক্লিবা খোঞ্জেল অদুগা মরী লৈনৈ।
গেজেৎ নোতিফিকেসনগীদমক মফম অসিদা ক্লিক তৌবীয়ু
কেন্দ্রীয়মন্ত্রিসভা
ভারত ও তাজিকিস্তানের মধ্যে মহাকাশ প্রযুক্তির শান্তিপূর্ণ ব্যবহার সংক্রান্ত সহযোগিতায় কেন্দ্রীয় মন্ত্রিসভার অনুমোদন
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা মহাকাশে শান্তিপূর্ণ ব্যবহারের জন্য ভারত ও তাজিকিস্তানের মধ্যে সহযোগিতামূলক চুক্তিতে অনুমোদন দিয়েছে। ২০১৮ সালের ৮ অক্টোবর তাজিকিস্তানের দুশানবেতে এই চুক্তিটি স্বাক্ষরিত হয়।
এই চুক্তির ফলে, উপগ্রহের মাধ্যমে যোগাযোগ, উপগ্রহ-ভিত্তিক দিকনির্ণয়, মহাকাশ বিজ্ঞান-সহ বিভিন্ন ক্ষেত্রে পারস্পরিক সহযোগিতা বৃদ্ধি পাবে।
ভারতীয় মহাকাশ গবেষণা সংস্থা ইসরো ও তাজিকিস্তানের স্টেট কমিটি অ্যান্ড ল্যান্ড ম্যানেজমেন্টের মধ্যে একটি যৌথ কর্মীগোষ্ঠী গঠিত হবে, যা পরবর্তীকালে সমঝোতাপত্র কার্যকর করার বিভিন্ন পদক্ষেপ নিয়ে আলোচনা করবে।
তাজিকিস্তানে মহাকাশ প্রযুক্তির সম্ভাবনা খতিয়ে দেখে তাজিকিস্তানের তরফে তাঁদের আধিকারিকদের একটি প্রশিক্ষণ কর্মসূচির প্রস্তাব দেওয়া হয়। অন্যদিকে, ইসরো তাজিকিস্তানের ৬০ জন আধিকারিকের জন্য একটি স্বল্পকালীন প্রশিক্ষণ শিবির আয়োজন করে।
SSS/PM/SB
(Visitor Counter : 71